**UZŅĒMUMA LĪGUMS**

**Karjeru apsaimniekošanas darbi - grunts pārvietošana un iestrāde, virsmas planēšana, nogāžu planēšana, smilts, smilts – grants izrakšana, izsmelšana un novietošana krautnē**

**Iepirkuma \_\_. daļa**

Rīgā **PARAKSTĪŠANAS DATUMS IR PĒDĒJĀ PIEVIENOTĀ**

**DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS**

**Akciju sabiedrība “Latvijas valsts meži”**, reģistrācijas Nr. 40003466281 (turpmāk – LVM), tās struktūrvienības LVM Zemes dzīles direktores Kristīnes Ansones personā, kura rīkojas uz LVM Valdes izdotā pilnvarojuma pamata, (turpmāk – PASŪTĪTĀJS), no vienas puses, un

*Komersanta tiesiskā forma un nosaukums*, reģistrācijas Nr. \_\_\_\_\_\_\_\_\_\_\_\_\_\_\_\_,tās *amats vārds uzvārds*  personā, kuras pārstāvības tiesības – tiesības pārstāvēt atsevišķi reģistrētas Komercreģistrā (pārbaudīts [www.lursoft.lv](http://www.lursoft.lv)) (turpmāk – UZŅĒMĒJS), no otras puses (kopā sauktas – PUSES, katrs atsevišķi - PUSE),

izsakot savu brīvi radušos gribu, proti, bez maldības, viltus un spaidiem, ievērojot Publisko iepirkumu likuma 60. pantā noteikto un, pamatojoties uz iepirkuma “*Karjeru apsaimniekošanas darbi - grunts pārvietošana un iestrāde, virsmas planēšana, nogāžu planēšana, smilts, smilts – grants izrakšana, izsmelšana un novietošana krautnē*”, identifikācijas Nr. AS LVM ZDZ\_2018\_231\_Ak, CPV klasifikators: 45112500-0 (zemes pārvietošanas darbi), (turpmāk – Iepirkums), rezultātiem, noslēdz šādu uzņēmuma līgumu (turpmāk – Līgums):

# **Līguma priekšmets**

* 1. PASŪTĪTĀJS uzdod un UZŅĒMĒJS apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem veikt *karjeru apsaimniekošanas -* *grunts pārvietošanas un iestrādes, virsmas planēšanas, nogāžu planēšanas, smilts, smilts – grants izrakšanas, izsmelšanas un novietošanas krautnē - darbus* LVM \_\_\_\_\_\_\_\_\_\_\_\_\_\_\_\_ reģionā DIIV \_\_\_\_\_\_\_\_\_\_\_\_\_\_\_\_, kas atrodas \_\_\_\_\_\_\_\_\_\_\_\_\_\_\_\_ atbilstoši Līguma 3.pielikumā noteiktajai attiecīgajai Iepirkuma daļai (turpmāk – Darbi).
  2. UZŅĒMĒJS, parakstot Līgumu, apņemas Darbus veikt atbilstoši Līgumā, tehniskajā specifikācijā un tās pielikumos, Darba uzdevumā noteiktajām prasībām un saskaņā ar Latvijas Republikas spēkā esošajiem normatīvajiem aktiem, tai skaitā, saglabājot normatīvajos aktos un LVM noteiktās dabas vērtības.
  3. Līguma darbības laikā, nepieciešamības gadījumā iespējams palielināt Līguma 3.1. punktā norādīto Līguma priekšmeta kopējo apjomu, kas izteikts prognozējamā līgumcenā, līdz 40% (četrdesmit procentiem).
  4. UZŅĒMĒJS, parakstot Līgumu, ir informēts, ka nepieciešamība pēc Līguma 1.1. punktā minētajiem Darbiem ir neregulāra un grūti prognozējama vai arī šāda nepieciešamība var nebūt vispār.

# **Līguma termiņš**

* 1. Līgums stājas spēkā tā abpusējas parakstīšanas dienā un **ir spēkā līdz 2019. gada 1. septembrim**, vai līdz brīdim, kad PUSES ir savas ar Līgumu uzņemtās saistības izpildījušas pilnā apmērā.
  2. Attiecīgā Darba uzdevuma izpildes termiņš tiks norādīts katrā konkrētā Darba uzdevumā.

# **Atlīdzība par Darbiem un norēķinu kārtība**

* 1. Prognozējamā Līgumcena par Līgumā noteiktajiem, savlaicīgi un kvalitatīvi izpildītajiem Darbiem ir \_\_\_\_\_\_\_\_\_\_\_ **EUR** **(**\_\_\_\_\_\_\_\_\_\_\_\_\_\_\_\_**)**bez PVN. PVN aprēķināms normatīvajos aktos noteiktajā kārtībā. Līgumcena ietver darba izmaksas, tehnikas, piegāžu un transporta izmaksas, nodokļus, nodevas un citus obligātus maksājumus.
  2. PASŪTĪTĀJS negarantē Līguma darbības laikā Darbu piešķiršanu UZŅĒMĒJAM par visu Līguma 3.1. apakšpunktā noteikto Līgumcenu.
  3. PASŪTĪTĀJS maksā UZŅĒMĒJAM par izpildītajiem Darbiem atbilstoši UZŅĒMĒJA Iepirkuma ietvaros iesniegtajā finanšu piedāvājumā (4. pielikums) norādītajām attiecīgā Darba veida vienības cenām.
     1. UZŅĒMĒJA finanšu piedāvājumā norādītajās vienību cenās ir ievērtētas visas Darbu izmaksas, kas saistītas ar Līguma priekšmetu, izņemot PVN, tai skaitā, bet ne tikai visi Darbu veikšanai nepieciešamie instrumenti, tehnikas vienības un visu citu Darbu izmaksas, kas nav minētās Tehniskajā specifikācijā (Līguma 1. pielikums), bet bez kuriem nav iespējama norādīto Darbu veikšana atbilstoši norādītajām prasībām.
     2. Jebkuri finanšu piedāvājumā (Līguma 4. pielikums) norādītie Darba veida papildu apjomi ir jāsasakņo ar PASŪTĪTĀJA pārstāvi pirms to veikšanas. Nesaskaņotus un izpildītus papildu Darbu apjomus PASŪTĪTĀJS neapmaksā.
  4. PASŪTĪTĀJS maksā UZŅĒMĒJAM par faktiski, kvalitatīvi un savlaicīgi izpildītajiem Darbiem, pamatojoties uz UZŅĒMĒJA iesniegto rēķinu, kas izrakstīts atbilstoši attiecīgam PUŠU abpusēji elektroniski (ar drošu elektronisko parakstu) parakstītam Darbu pieņemšanas – nodošanas aktam.
  5. PASŪTĪTĀJS par savlaicīgi un atbilstoši Līguma noteikumiem izpildītajiem un nodotajiem DARBIEM maksā UZŅĒMĒJAM Līguma 3.1.punktā noteikto Līgumcenu, pārskaitot to uz Līgumā norādīto UZŅĒMĒJA bankas kontu. UZŅĒMĒJA elektroniski izrakstītu rēķinu PASŪTĪTĀJS apmaksā 15 (piecpadsmit) darba dienu laikā (uz Latvijā reģistrētas bankas kontu) vai 30 (trīsdesmit) kalendāro dienu laikā (uz ārvalstī reģistrētas bankas kontu) no rēķina saņemšanas dienas.
  6. Par tādu Darbu izpildi, kurus veicot, UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem un veic labojumus uz sava rēķina, nemainot Līgumā un/vai Darba uzdevumā noteikto Darbu izpildes termiņu.

# **Darbu uzdevumu izsniegšana, izpilde un pieņemšana – nodošana**

* 1. Līguma darbības laikā, rodoties nepieciešamībai pēc Darbiem, PASŪTĪTĀJS izsniedz UZŅĒMĒJAM Darba uzdevumu ar informāciju, kas norādīta Līguma 1. pielikuma “Tehniskā specifikācija” 1.1. pielikumā “Darba uzdevuma forma”, kā arī precīzu nepieciešamo Darbu veidu uzskaitījumu un izmaksām atbilstoši UZŅĒMĒJA noteiktajām un finanšu piedāvājumā (Līguma 4. pielikums) iekļautajām vienību cenām, un citu nepieciešamo informāciju, nosūtot to elektroniski (ar drošu elektronisku parakstu) uz UZŅĒMĒJA šajā Līgumā norādīto elektroniskā pasta adresi. Darba uzdevums uzskatāms par saņemtu 2. (otrajā) darba dienā pēc tā nosūtīšanas.
  2. PASŪTĪTĀJA izsniegtais Darba uzdevums kļūst par Līguma neatņemamo sastāvdaļu.
  3. UZŅĒMĒJAM ir saistoša visa Darba uzdevumā norādītā informācija.
  4. Darba uzdevums(-i) tiks izsniegts(-i) UZŅĒMĒJAM visā Līguma darbības laikā tiklīdz rodas nepieciešamība pēc Darbiem.
  5. Darba uzdevums var sastāvēt tikai no viena vai atsevišķiem, kā arī no visiem finanšu piedāvājumā (Līguma 4. pielikums) norādītajiem Darbu veidiem.
  6. PASŪTĪTĀJAM ir tiesības jebkurā laikā veikt izmaiņas Darba uzdevumā, saskaņojot to ar UZŅĒMĒJU. Darba uzdevums ar veiktajām izmaiņām tiek izsniegts UZŅĒMĒJAM Līguma 4.1. punktā noteiktajā kārtībā.
  7. Atbilstoši Darba uzdevumam un tehniskajai specifikācijai izpildītos Darbus PASŪTĪTĀJS pārbauda un pieņem 10 (desmit) darba dienu laikā no UZŅĒMĒJA ziņas (elektroniski uz PASŪTĪTĀJA kontaktpersonas elektroniskā pasta adresi) saņemšanas dienas. Izpildīto Darbu pārbaudi un pieņemšanu PASŪTĪTĀJA vārdā veic Līgumā norādītais PASŪTĪTĀJA pārstāvis.
  8. Ja PASŪTĪTĀJS konstatē izpildītajos Darbos neprecizitātes/neatbilstības/nepilnības, tad PASŪTĪTĀJS sagatavo pretenziju, kurā uzskaita izpildītajos Darbos konstatētās neprecizitātes/neatbilstības/nepilnības, norāda to novēršanas norādījumus un termiņu, un elektroniski (ar drošu elektronisko parakstu) nosūta UZŅĒMĒJAM uz Līgumā norādīto elektroniskā pasta adresi.
  9. UZŅĒMĒJS konstatētās neprecizitātes/neatbilstības/nepilnības novērš par saviem līdzekļiem un Darbu nodevumus iesniedz PASŪTĪTĀJA pārstāvim LĪGUMA 4.7. punktā noteiktajā kārtībā.
  10. Pēc Darbu pārbaudes un pieņemšanas PASŪTĪTĀJS *elektroniski (ar drošu elektronisko parakstu)*

paraksta UZŅĒMĒJA sagatavoto un PASŪTĪTĀJAM iesniegto Darbu pieņemšanas – nodošanas aktu un nosūta to elektroniski (uz Līgumā norādīto elektroniskā pasta adresi) UZŅĒMĒJAM.

* 1. UZŅĒMĒJS, saņemot abpusēji *elektroniski (ar drošu elektronisko parakstu)* parakstītu Darbu pieņemšanas – nodošanas aktu, sagatavo *rēķinu (bez droša elektroniskā paraksta, bet noformētu atbilstoši elektronisko dokumentu izstrādāšanas un noformēšanas prasībām)* un iesniedz to PASŪTĪTĀJAM, nosūtot to uz PASŪTĪTĀJA elektroniskā pasta adresi e-rēķinu saņemšanai: [rekini@lvm.lv](mailto:rekini@lvm.lv), un rēķina kopiju arī nosūtot Līgumā norādītajai PASŪTĪTĀJA kontaktpersonai.
  2. Abpusēji parakstīts Darbu pieņemšanas – nodošanas akts ir savstarpējo norēķinu pamats. Elektroniski parakstītais Darbu pieņemšanas – nodošanas akts tiek uzskatīts par abpusēji parakstītu ar dienu, kad otra PUSE ir pievienojusi savu drošu elektronisko parakstu (ar laika zīmogu).
  3. Jebkāda veida dati, tai skaitā UZŅĒMĒJA sagatavotie materiāli, pieder PASŪTĪTĀJAM un ir tā īpašums. UZŅĒMĒJAM nav tiesību jebkādā veidā ierobežot PASŪTĪTĀJA tiesības brīvi un pēc saviem ieskatiem rīkoties ar tiem, izņemot Līgumā un normatīvajos aktos noteiktos gadījumus.
  4. Ikvienai no PUSĒM ir tiesības izziņot un sasaukt ražošanas apspriedi, kurā ir pienākums piedalīties otrai PUSEI vai tās pilnvarotajam pārstāvim. Ražošanas apspriedes gaita tiek protokolēta.

# **5. UZŅĒMĒJA pienākumi un tiesības**

* 1. UZŅĒMĒJS apņemas ar savu darbību nodrošināt Darbu izpildi saskaņā ar šo Līgumu, tai skaitā ievērojot tehniskajā specifikācijā un Darba uzdevumā noteiktās prasības, noteiktajā apjomā, atbilstošā kvalitātē un Darba uzdevumā noteiktajā termiņā.
  2. UZŅĒMĒJS atbilstoši tehniskajā specifikācijā (Līguma 1. pielikums) noteiktajam apņemas uzsākt Darbus ne vēlāk kā 10 (desmit) kalendāro dienu laikā no Darba uzdevuma saņemšanas dienas vai Darba uzdevumā norādītajā termiņā. 5 (piecas) kalendārās dienas pirms Darbu uzsākšanas UZŅĒMĒJS informē PASŪTĪTĀJU par Darbu uzsākšanu, nosūtot informāciju uz PASŪTĪTĀJA kontaktpersonas Līgumā norādīto elektroniskā pasta adresi.
  3. UZŅĒMĒJS pēc PASŪTĪTĀJA pieprasījuma informē un sniedz ziņojumu PASŪTĪTĀJAM par DARBU izpildes gaitu.
  4. UZŅĒMĒJS apņemas novērst PASŪTĪTĀJA pretenzijā norādītās neprecizitātes/neatbilstības/nepilnības, ievērojot PASŪTĪTĀJA norādīto termiņu un nosacījumus.
  5. Par visiem apstākļiem, kas radušies neatkarīgi no UZŅĒMĒJA un ietekmē Darbu izpildi un/vai kavē Darbu pabeigšanu nolīgtajā termiņā, UZŅĒMĒJS nekavējoties rakstiski informē PASŪTĪTĀJU. Ja apstākļi, kurus UZŅĒMĒJS ir norādījis šajā punktā noteiktajā kārtībā, ir pamatoti, PASŪTĪTĀJS ir tiesīgs rosināt sastādīt atsevišķu vienošanos par Līgumā noteiktā Darbu izpildes termiņa pagarināšanu, kas apliecināta ar abu PUŠU parakstiem.
  6. Darbu izpildi UZŅĒMĒJS nodrošina ar šādu Iepirkuma ietvaros pieteikto **tehniku**:

|  |  |  |  |  |  |
| --- | --- | --- | --- | --- | --- |
| **Tehnikas vienības:** | | | | | |
| **Nosaukums** | **Tehnikas jauda (zs)** | **Kravas kastes/kausa tilpums** | **Marka/Modelis** | **Izlaiduma gads** | **Piederības statuss** |
|  |  |  |  |  |  |
|  |  |  |  |  |  |

* 1. Jebkurām izmaiņām Līguma izpildē iesaistītajā tehnikā ir jābūt līdzvērtīgām vai labākām par UZŅĒMĒJA Iepirkumā iesniegtajā tehniskajā piedāvājumā un Līguma 5.6. punktā norādīto tehniku.
  2. Mainot Iepirkumā pieteikto tehniku, UZŅĒMĒJS rīkojas atbilstoši Līguma 8.1. – 8.2. punktā noteiktajam par apakšuzņēmēja un tehnikas maiņu, proti, iesniedz PASŪTĪTĀJAM dokumentus, kas apliecina tehnikas vienības atbilstību PASŪTĪTĀJA prasībām un saņem PASŪTĪTĀJA piekrišanu tehnikas maiņai vai jaunas tehnikas piesaistīšanai.
  3. UZŅĒMĒJS ir tiesīgs veikt apakšuzņēmēja(-u) un/vai tehnikas nomaiņu, kā arī jauna apakšuzņēmēja un tehnikas iesaistīšanu Līguma izpildē, tikai ar PASŪTĪTĀJA rakstisku piekrišanu. Šādā gadījumā UZŅĒMĒJS rīkojas atbilstoši Līguma 8.1. – 8.2. punktos noteiktajam.
  4. UZŅĒMĒJS, piesaistot apakšuzņēmēju(-us), uzņemas Darbu neizpildes vai nekvalitatīvas izpildes risku uz savu atbildību.
  5. UZŅĒMĒJS ir atbildīgs par jebkādas informācijas slēpšanu, vai nesniegšanu, vai par nepatiesas informācijas sniegšanu PASŪTĪTĀJAM un par tā rezultātā radītajiem zaudējumiem.
  6. UZŅĒMĒJS ar Iepirkumam iesniegto piedāvājumu un parakstot Līgumu, apliecina,ka viņam ir atbilstoša kvalifikācija attiecīgo Darbu veikšanai, zināšanas darba un vides aizsardzībā.
  7. UZŅĒMĒJS uzņemas pilnu atbildību par izpildītājiem Darbiem, tai skaitā sagatavoto un iesniegto dokumentu, datu patiesumu, un nepieciešamības gadījumā uzņemas pamatot trešajām personām dokumentu un/vai datu patiesumu.
  8. UZŅĒMĒJAM Darbu izpildes laikā ir pienākums kārtot visu Darbu izpildei nepieciešamo dokumentāciju, kā arī nepieciešamības gadījumā nodrošināt attiecīgo dokumentu atrašanos Darbu izpildes vietā.
  9. UZŅĒMĒJS, parakstot Līgumu, piekrīt savstarpējā sarakstē Līguma ietvaros izmantot Līgumā norādīto UZŅĒMĒJA elektroniskā pasta adresi un apliecina, ka uz minēto elektroniskā pasta adresi saņems PASŪTĪTĀJA nosūtītos elektroniskos dokumentus ar drošu elektronisko parakstu (ar laika zīmogu).
  10. Darbu izpildes laikā neveikt patvaļīgas darbības, kas neizriet no Līguma noteikumiem vai kas nav saskaņotas ar PASŪTĪTĀJU.
  11. Veicot Darbus, UZŅĒMĒJA pienākumos ietilpst:
      1. visu no Latvijas Republikā spēkā esošiem normatīviem aktiem izrietošo saistību izpilde attiecībā uz valsts un pašvaldību iestādēm;
      2. visu ar darba aizsardzību, ugunsdrošību un vides aizsardzību saistīto normatīvo aktu ievērošana, tajā skaitā veikt nepieciešamos pasākumus šajās jomās;
      3. ievērot FSC un PEFC meža apsaimniekošanas sertifikācijas standartos noteiktās prasības un LVM līgumpartneru darbu pārtraukšanas prasības, konstatējot darba aizsardzības prasību pārkāpumus, kontrolētās darba aizsardzības prasības LVM līgumpartneriem, meža infrastruktūras objektu ekspluatācijas noteikumus LVM, minimālo prasību daudzumu darba aizsardzībā LVM līgumpartnerim, kas veic darbus LVM valdījumā esošajos derīgo izrakteņu ieguves objektos, norādījumus augsnes un ūdeņu aizsardzībai meža darbos, norādījumus koku bojājumu novēršanai, prasības vides piesārņojuma samazināšanai un vides aizsardzības prasības meža darbos (pieejami <http://www.lvm.lv/biznesa-partneriem/iepirkumi/liguma-pielikumi/contractadd/26>);
      4. kārtības un tīrības nodrošināšana Darbu izpildes teritorijā visā Darbu izpildes laikā;
      5. nepasliktināt Darbu veikšanā izmantoto ceļu tehnisko stāvokli. Ja Darbu veikšanas rezultātā tiek pasliktināti ceļi, UZŅĒMĒJS novērš radušos bojājumus par saviem līdzekļiem un PASŪTĪTĀJA noteiktā termiņā;
      6. informēt PASŪTĪTĀJU par katru nelaimes gadījumu, kurš noticis, veicot Līgumā paredzētos Darbus, 3 (trīs) kalendāro dienu laikā pēc nelaimes gadījuma darbā akta sastādīšanas informēt PASŪTĪTĀJU rakstiski, vai, uzrādot nelaimes gadījumu darbā uzskaites žurnālu. Gadījumā, ja UZŅĒMĒJS pārkāpj kādas no iepriekš minētajām prasībām un tam tiek piemērots administratīvais sods, tad UZŅĒMĒJS uzņemas pilnu atbildību par tam piemēroto administratīvo sodu, tai skaitā, naudas sodu, kā arī, ja UZŅĒMĒJA vainas vai neuzmanības dēļ/ darbības vai bezdarbības rezultātā;
      7. PASŪTĪTĀJAM tiek piemērots naudas sods vai citas soda sankcijas, par tām pilnā apjomā ir atbildīgs UZŅĒMĒJS.
      8. saglabāt medību infrastruktūru, kas ierīkota atbilstoši Medību infrastruktūras ierīkošanas nosacījumiem (dokuments ir pieejams LVM mājaslapā sadaļā *Sabiedrībai – Atpūta – Medību tiesību nomniekiem*).
  12. UZŅĒMĒJS ir pilnā mērā atbildīgs par Darbu izpildes laikā PASŪTĪTĀJA īpašumam vai valdījumam, trešajām personām vai apkārtējai videi nodarīto zaudējumu, kas radies UZŅĒMĒJA darbības vai bezdarbības dēļ.
  13. UZŅĒMĒJAM ir tiesības pieprasīt PASŪTĪTĀJAM līgumsoda samaksu saskaņā ar Līguma 7.8. punkta prasībām.
  14. UZŅĒMĒJAM ir tiesības ierosināt Līguma izbeigšanu saskaņā ar Līguma 12.2. punkta noteikumiem.
  15. UZŅĒMĒJS apņemas ievērot Līgumpartnera rīcības kodeksu, kas ir šī Līguma pielikums Nr. 2.
  16. UZŅĒMĒJS apņemas nodrošināt pieeju akreditētai sertifikācijas institūcijai audita veikšanai par UZŅĒMĒJA veiktajām darbībām PASŪTĪTĀJAM saskaņā ar Līgumu meža apsaimniekošanas sertifikācijas procesa ietvaros.
  17. Ja, veicot LĪGUMĀ paredzētos Darbus, UZŅĒMĒJS konstatē neatzīmētu putna ligzdu, kuras diametrs pārsniedz 50 cm (piecdesmit centimetrus) vai identificē citas neatzīmētas saglabājamas dabas vērtības, UZŅĒMĒJS nekavējoties pārtrauc Darbus un par konkrētajiem apstākļiem informē PASŪTĪTĀJA pārstāvi, kurš pieņem UZŅĒMĒJAM saistošu lēmumu.

# **PASŪTĪTĀJA pienākumi un tiesības**

* 1. PASŪTĪTĀJS ar visu savu darbību sekmēs Darbu izpildi Līgumā noteiktajā termiņā, nodrošinās paveikto Darbu pieņemšanu, savlaicīgu un precīzu Darba atlīdzību. PASŪTĪTĀJS apņemas neveikt nekādu rīcību, kas varētu traucēt Darbu izpildi, ja netiks pārkāpti šī Līguma noteikumi.
  2. PASŪTĪTĀJS pēc UZŅĒMĒJA pieprasījuma apņemas nodrošināt UZŅĒMĒJU ar visu tā rīcībā esošo informāciju un dokumentu kopijām, kas nepieciešami Darbu veikšanai.
  3. Par attiecīgā Darba uzdevumā noteikto Darbu kvalitatīvu un savlaicīgu pabeigšanu (izpildi), visu neprecizitāšu/neatbilstību/nepilnību (ja šādas tiek konstatētas) novēršanu PASŪTĪTĀJS apņemas samaksāt UZŅĒMĒJAM par Darba uzdevuma ietvaros izpildītājiem Darbiem Līgumā noteiktajā apmērā un kārtībā ar bezskaidras naudas norēķinu UZŅĒMĒJA sagatavotajā rēķinā norādītajā norēķinu kontā.
  4. Gadījumā, ja UZŅĒMĒJS nenovērš PASŪTĪTĀJA konstatētās nepilnības Līgumā noteiktajā termiņā, tad PASŪTĪTĀJAM ir tiesības par saviem līdzekļiem novērst konstatētas nepilnības, un iesniegt UZŅĒMĒJAM rēķinu par radušos izdevumu apmaksu. Gadījumā, ja UZŅĒMĒJS neapmaksā tam iesniegto rēķinu rēķinā norādītajā termiņā, PASŪTĪTĀJAM ir tiesības vērsties Baltijas Starptautiskajā Šķīrējtiesā.
  5. Ja UZŅĒMĒJS neievēro Līgumā un/vai tehniskajā specifikācijā un/vai Darba uzdevumā noteiktās prasības, PASŪTĪTĀJS ir tiesīgs apturēt Darbu veikšanu, par to rakstveidā paziņojot UZŅĒMĒJAM, līdz pārkāpumu novēršanai vai zaudējumu segšanai.
  6. PASŪTĪTĀJS neatbild par UZŅĒMĒJA tehniku, materiāliem un citiem resursiem Darbu izpildes vietā, kā arī par UZŅĒMĒJA vai trešo personu (apakšuzņēmēju) darbības vai bezdarbības rezultātā radīto kaitējumu.
  7. PASŪTĪTĀJAM ir tiesības pārbaudīt UZŅĒMĒJA Līguma izpildes nodrošināšanā iesaistītā personāla un/vai tehnikas un tās aprīkojuma atbilstību Līguma un normatīvo tiesību aktu prasībām.
  8. PASŪTĪTĀJAM ir tiesības vienpusēji aprēķināt un ieturēt no UZŅĒMĒJA iesniegtā rēķina par paveiktajiem darbiem Līguma 7.1. – 7.6. punktos norādītos līgumsodu(-us).
  9. PASŪTĪTĀJAM ir pienākums nodrošināt UZŅĒMĒJU ar informāciju par saglabājamajām dabas vērtībām.
  10. PASŪTĪTĀJAM ir tiesības patstāvīgi kontrolēt Darbu izpildi un izpildīto Darbu kvalitāti, konstatējot Darbu neatbilstību Darba uzdevumam un/vai tehniskajai specifikācijai un/vai citām Līgumā noteiktajām prasībām, apturēt Darbu veikšanu un uzdot UZŅĒMĒJAM novērst konstatētās neatbilstības.
  11. Gadījumā, ja UZŅĒMĒJS nav novērsis PASŪTĪTĀJA konstatētas neatbilstības un/vai nepilnības un/vai neprecizitātes, atlīdzību par paveiktajiem DARBIEM UZŅĒMĒJS nesaņem.

# **PUŠU atbildība par Līguma pārkāpumiem**

* 1. Ja UZŅĒMĒJA vainas dēļ tiek kavēts Darba uzdevumā noteiktais Darbu izpildes termiņš, UZŅĒMĒJS maksā PASŪTĪTĀJAM līgumsodu 100.00 EUR (simts *euro* un nulle centi) par pirmo nokavēto dienu un par katru nākamo nokavēto dienu 0.5% (nulle pieci procenti) no Darba uzdevumā norādītās Darbu izmaksu summas par katru kavējuma dienu, bet ne vairāk kā 10% (desmit procenti) no Darba uzdevumā norādītās Darbu izmaksu summas.
  2. Ja PASŪTĪTĀJS, veicot izpildīto Darbu pieņemšanu, konstatē Darbu neatbilstību PASŪTĪTĀJA noteiktajai tehniskajai specifikācijai un/vai Darba uzdevumam, PASŪTĪTĀJAM ir tiesības piemērot un UZŅĒMĒJS apņemas samaksāt līgumsodu 200.00 EUR (divi simti *euro* un nulle centi) par katru konstatēto gadījumu.
  3. Gadījumā, ja UZŅĒMĒJS neievēro pieteiktā(-o) apakšuzņēmēja(-u) un/vai tehnikas noteikto nomaiņas kārtību PASŪTĪTĀJAM ir tiesības piemērot un UZŅĒMĒJS apņemas samaksāt līgumsodu EUR 280.00 (divi simti astoņdesmit *euro* un nulle centi) apmērā par katru konstatēto gadījumu.
  4. Ja UZŅĒMĒJS neievēro Līguma 5.17.1., 5.17.2., 5.17.3., un 5.17.8. apakšpunkta noteikumus, UZŅĒMĒJS maksā PASŪTĪTĀJAM līgumsodu EUR 70,00 (septiņdesmit *euro* un nulle centi) apmērā par katru gadījumu.
  5. Ja UZŅĒMĒJS pārkāpj kādu no Līguma noteikumiem, par kuru Līgumā nav paredzēts atsevišķs līgumsods, PASŪTĪTĀJAM ir tiesības piemērot līgumsodu 100.00 EUR (simts *euro* un nulle centi) apmērā par katru konstatēto gadījumu.
  6. UZŅĒMĒJS maksā PASŪTĪTĀJAM līgumsodu 10% (desmit procentu) apmērā no Līguma 3.1. punktā norādītās prognozējamās Līgumcenas, ja PASŪTĪTĀJS vienpusēji atkāpjas no Līguma kādā no Līguma 12.1.1. - 12.1.4. apakšpunktā noteiktajiem gadījumiem.
  7. Piemērojot Līguma 7.6. punktā noteikto līgumsodu, citus Līgumā noteiktos līgumsodus PASŪTĪTĀJS nepiemēros.
  8. Ja PASŪTĪTĀJS kavē Līgumā noteiktos Līgumcenas samaksas termiņus, tad tas maksā UZŅĒMĒJAM līgumsodu 0,5% (nulle komats pieci procenti) apmērā no noteiktajā termiņā neapmaksātā UZŅĒMĒJA izrakstītā rēķina kopējās summas bez PVN par katru kavējuma dienu, bet ne vairāk kā 10% (desmit procenti) no neapmaksātā rēķina summas.
  9. Ja, saskaņā ar Līgumā noteikto, UZŅĒMĒJAM tiek piemēroti līgumsodi, PASŪTĪTĀJS ietur līgumsoda summu no UZŅĒMĒJA iesniegtā rēķina. Ja UZŅĒMĒJA iesniegtajā rēķinā norādīta summa apmaksai pilnībā nenosedz aprēķinātā līgumsoda summu, tad PASŪTĪTĀJS par atlikušo (ar rēķina summu nenosegto) līgumsoda summu izraksta rēķinu un iesniedz to UZŅĒMĒJAM apmaksai rēķinā noteiktajā termiņā.
  10. Līgumsoda samaksa neatbrīvo PUSES no pārējo ar Līgumu uzņemto saistību vai no tā izrietošo saistību izpildes.
  11. PASŪTĪTĀJS ir tiesīgs piemērot vienpusēju ieskaitu no jebkura vienas šķiras prasījuma priekšmeta (tai skaitā, no jebkura cita starp PUSĒM noslēgta Līguma priekšmeta), par to rakstiski paziņojot UZŅĒMĒJAM 1 (viena) kalendārā mēneša laikā no ieskaita piemērošanas dienas, ja UZŅĒMĒJAM ir pienākums maksāt Līguma 7.1. – 7.6. punktā(-os) minēto(-os) līgumsodu(-us) un PASŪTĪTĀJAM ir pienākums apmaksāt Līgumā noteiktajā kārtībā paveiktos Darbus. Ja nav iespējams piemērot ieskaitu, tad UZŅĒMĒJA pienākums ir samaksāt aprēķināto līgumsodu 15 (piecpadsmit) darba dienu laikā no paziņojuma par līgumsoda aprēķināšanu parakstīšanas dienas vai arī saskaņā ar abu PUŠU parakstītu līgumsoda samaksas grafiku.

# **Līgumā izpildē iesaistītā apakšuzņēmēja(-u) un/vai tehnikas nomaiņa**

* 1. Pēc Līguma noslēgšanas UZŅĒMĒJA (pretendenta) Iepirkumam iesniegtajā kvalifikācijas informācijā un Līguma 5.6.punktos norādītā UZŅĒMĒJA (pretendenta) pieteiktās tehnikas un apakšuzņēmēja nomaiņa/jauna piesaistīšana notiek pēc šādas kārtības:
     1. UZŅĒMĒJS (pretendents) sagatavo un iesniedz PASŪTĪTĀJAM iesniegumu ar kuru lūdz PASŪTĪTĀJAM atļauju nomainīt apakšuzņēmēju(-us) un/vai tehniku, kas ir iesaistīts(-i) Līguma izpildē. Kopā ar iesniegumu, ievērojot Iepirkuma nolikumā noteiktās prasības attiecībā uz Līguma izpildē iesaistītās tehnikas un/vai apakšuzņēmēju nomaiņu, UZŅĒMĒJS (pretendents) iesniedz PASŪTĪTĀJAM visus lēmuma par tehnikas un/vai apakšuzņēmēja(-u) nomaiņu pieņemšanai nepieciešamos dokumentus;
     2. PASŪTĪTĀJS, izvērtējot no UZŅĒMĒJA (pretendenta) saņemto lūgumu nomainīt Līguma izpildē iesaistīto tehniku un/vai apakšuzņēmēju, pārbauda:
        1. vai UZŅĒMĒJA (pretendenta) piedāvātā tehnika un/vai apakšuzņēmējs atbilst Iepirkuma nolikuma noteiktajām prasībām, kas attiecas uz UZŅĒMĒJA (pretendenta) tehniku un/vai apakšuzņēmēju;
        2. piedāvātajam apakšuzņēmējam un/vai tehnikai ir vismaz tāda pati kvalifikācija, uz kādu Iepirkuma procedūrā izraudzītais UZŅĒMĒJS (pretendents) atsaucies, apliecinot savu atbilstību Iepirkuma procedūrā noteiktajām prasībām;
        3. vai piedāvātais apakšuzņēmējs atbilst Iepirkuma nolikumā noteiktajiem UZŅĒMĒJU (pretendentu) izslēgšanas nosacījumiem.
  2. PASŪTĪTĀJS pieņem lēmumu atļaut vai atteikt Iepirkuma procedūrā izraudzītā UZŅĒMĒJA (pretendenta) Iepirkuma Līguma izpildē iesaistītās tehnikas un/vai apakšuzņēmēja(-u) nomaiņu ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami šāda lēmuma pieņemšanai.

# **Nepārvarama vara un ārkārtas apstākļi**

* 1. PUSES nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā PUSE nevarēja ne paredzēt, ne novērst, ne ietekmēt, un par kuru rašanos tā nenes atbildību, tai skaitā, stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, no abām PUSĒM neatkarīgu iemeslu dēļ radušies robežu strīdi, kā arī PUSĒM saistoši normatīvie akti, tai skaitā, Darbu ierobežojumi/aizliegumi dabas aizsardzības nolūkos, saskaņā ar kuriem PUSĒM nav iespējas izpildīt Līgumā noteiktās saistības. Par šādu apstākļu iestāšanos PUSEI ir nekavējoties, bet ne vēlāk kā 5 (piecu) darba dienu laikā, rakstiski jāpaziņo otrai PUSEI, pretējā gadījumā atsaukšanās uz nepārvaramu varu ir uzskatāma par nepamatotu. Pie nepārvaramas varas vai ārkārtas apstākļiem nav pieskaitāmi Latvijas valsts teritorijā pastāvošie laika apstākļi, to sezonalitāte un tām raksturīgie nokrišņu veidi un apmērs, kā arī ģeogrāfiskajam novietojumam raksturīgais reljefs.
  2. Ja iestājas nepārvarama vara vai ārkārtas apstākļi, Līguma saistības, tai skaitā, Darbu izpildes termiņš, tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
  3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) kalendāra mēnešiem, PUSES iespējami drīz sāk sarunas par Līguma izpildes alternatīviem variantiem vai arī izbeidz Līgumu.

# **Konfidencialitāte un personas datu aizsardzība**

* 1. Informāciju vai datus, ko PUSES ieguvuši Līguma izpildes laikā un kas attiecas uz Līguma izpildi vai otras PUSES darbību tā ietvaros, neatkarīgi no to fiksēšanas veida, uzskata par konfidenciālu, izņemot normatīvajos aktos un Līgumā noteiktos izņēmumus. PUSES neizpauž un citādi neizmanto konfidenciālu informāciju bez laika ierobežojuma un uz to neattiecas Līguma darbības termiņš.
  2. PUSES nodrošina, ka to Līguma izpildē iesaistītie darbinieki vai citas personas, kurām Līgumā paredzētos gadījumos nodota konfidenciālā informācija, izmanto to vienīgi Līguma izpildes nodrošināšanai vai tikai nepieciešamajā apjomā, kā arī uzņemas un ievēro vismaz tādas pašas konfidencialitātes saistības, kādas ir noteiktas PUSĒM šajā Līgumā.
  3. PUSES veic piemērotus drošības pasākumus konfidenciālas informācijas aizsardzībai saskaņā ar normatīvo aktu prasībām.
  4. Konfidenciālas informācijas izpaušanu neuzskata par Līguma noteikumu pārkāpumu šādos gadījumos:
     1. informāciju izpauž, lai nodrošinātu Līguma izpildi, tā ir nepieciešama tiesvedībā, lai aizsargātu no Līguma izrietošās PUSES tiesības vai tā ir nepieciešama PUŠU juridiskās palīdzības sniedzējiem, revidentiem vai auditoriem;
     2. informāciju izpauž pēc tam, kad tā kļuvusi publiski zināma vai pieejama neatkarīgi no PUSĒM (nav attiecināms uz gadījumiem, kad informācija kļūst pieejama Līguma noteikumu neievērošanas  rezultātā PUŠU vainas dēļ);
     3. informācija saskaņā ar normatīvajiem aktiem ir atklāta vai valsts vai pašvaldību iestādes to noteikušas par atklātu;
     4. informācija, ievērojot normatīvo aktu prasības, ir jānodod kompetentai valsts vai pašvaldību iestādei vai amatpersonai;
     5. informācija ir publicēta PUSES, kura ir konfidenciālās informācijas īpašnieks, interneta mājaslapā, preses izdevumos, grāmatās, vai citos publiski pieejamos informācijas avotos.
  5. PUSES ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
  6. PUSES nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras PUSES piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.

# **11. Grozījumi Līgumā**

* 1. Līgumu var papildināt, grozīt vai izbeigt, PUSĒM savstarpēji vienojoties. Jebkuras Līguma izmaiņas vai papildinājumi tiek noformēti rakstiski un kļūst par Līguma neatņemamu sastāvdaļu. Izmaiņas un papildinājumi šajā Līgumā stājas spēkā tad, kad par to ir panākta abu PUŠU rakstiska vienošanās.
  2. Līguma rekvizītos norādītā UZŅĒMĒJA bankas konta maiņa Līguma izpildes laikā ir veicama ar abu PUŠU rakstisku vienošanos.
  3. Darbu izpildes termiņu PUSES var pagarināt, ja UZŅĒMĒJS ne vēlāk, kā 5 (piecas) darba dienas pirms attiecīgajā Darbu uzdevumā noteiktā Darbu izpildes termiņa beigām iesniedz PASŪTĪTĀJAM motivētu *(ar norādi uz objektīviem apstākļiem, kas kaitē, nelabvēlīgi ietekmē vai apgrūtina Darbu izpildi un, kas nebija paredzami un ietekmējami no UZŅĒMĒJA PUSES, izņemot Līguma 9.1. punktā minētos nepārvaramas varas un ārkārtas apstākļus)* lūgumu par Darbu izpildes termiņa pagarināšanu.
  4. PUSĒM vienojoties un pastāvot attiecīgiem objektīviem apstākļiem, Darbu izpildes termiņš var tikt pagarināts arī citos gadījumos.

1. **Līguma izbeigšana**
   1. PASŪTĪTĀJS ir tiesīgs vienpusēji bez iepriekšējā brīdinājuma atkāpties no Līguma, par to rakstiski paziņojot UZŅĒMĒJAM, ja:
      1. UZŅĒMĒJS nepilda kādu no Līguma noteikumiem;
      2. UZŅĒMĒJS kavē Darba uzdevumā noteikto Darbu izpildes termiņu;
      3. Darbi tiek pildīti, neievērojot tehniskās specifikācijas un/vai Darba uzdevuma prasības;
      4. UZŅĒMĒJS, piedaloties Iepirkumā, savā piedāvājumā ir norādījis nepatiesu informāciju, tādējādi maldinot Iepirkuma komisiju, kā rezultātā tas nepamatoti ieguvis tiesības slēgt Līgumu;
      5. pret UZŅĒMĒJU uzsākts maksātnespējas process vai tā darbība tiek izbeigta vai pārtraukta un UZŅĒMĒJS nespēj turpmāk pildīt Līgumu;
      6. citos Līgumā paredzētajos gadījumos.
   2. UZŅĒMĒJS ir tiesīgs vienpusēji atkāpties no Līguma, par to rakstveidā paziņojot PASŪTĪTĀJAM ne mazāk kā 10 (desmit) kalendārās dienas iepriekš, ja:
      1. PASŪTĪTĀJS neveic maksājumus, un līgumsods ir sasniedzis 10% (desmit procenti) no kopējās Līgumcenas;
      2. Pret PASŪTĪTĀJU tiek uzsākts maksātnespējas process vai tā darbība tiek izbeigta vai pārtraukta.

# **13. PUŠU korespondence**

* 1. PUŠU savstarpējie paziņojumi, izņemot Līgumā noteiktos gadījumos, veicami rakstiski. Paziņojums ir spēkā tikai no tā brīža, kad tas nogādāts adresātam. PUŠU paziņojumi ir nosūtāmi pa pastu ierakstītā sūtījumā uz šajā Līgumā 13.3. punktā norādītajām PUŠU adresēm, pa pastu ierakstītā sūtījumā un ir uzskatāms, ka PUSE ir saņēmusi paziņojumu 7 (septītajā) dienā pēc tā izsūtīšanas vai elektroniski, izmantojot drošu elektronisko parakstu, un ir uzskatāms, ka PUSE ir saņēmusi paziņojumu 2 (otrajā) darba dienā pēc tā nosūtīšanas.
  2. Mainoties PUSES juridiskajai adresei vai adresei korespondences saņemšanai, PUSE par to nekavējoties, bet ne vēlāk kā 3 (trīs) dienu laikā paziņo otrai PUSEI. Ja PUSE par juridiskās adreses vai adreses korespondences saņemšanai maiņu nav paziņojusi otrai PUSEI vai nav to izdarījusi savlaicīgi, tad otras PUSES paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto PUSES juridisko adresi vai Līguma 13.3. punktā norādīto e-pasta adresi. Cita veida paziņojumi PUSEI nav saistoši.
  3. PUŠU pārstāvji:
     1. PASŪTĪTĀJA pārstāvis, kurš atbildīgs par Līguma administrēšanu PASŪTĪTĀJA vārdā: LVM Zemes dzīles ražošanas speciālists \_\_\_\_\_\_\_\_\_\_\_\_\_\_\_\_, mob.tel. \_\_\_\_\_\_\_\_\_\_\_\_\_\_\_\_*,* e-pasta adrese \_\_\_\_\_\_\_\_\_\_\_\_\_\_\_\_.
     2. UZŅĒMĒJA pārstāvis, kurš ir atbildīgs par Līguma administrēšanu UZŅĒMĒJA vārdā: \_\_\_\_\_\_\_\_\_\_\_\_\_\_\_\_, mob. tel. \_\_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_.

# **Saistību pārņemšana**

* 1. PUSES vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja:
     1. atbilstoši Līguma 5.9. punktā noteiktajam, UZŅĒMĒJS daļu no pielīgtajiem Darbiem nodod apakšuzņēmējiem;
     2. abas PUSES pirms Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
     3. PUSES saistību tiesību pārņemšana noteikta ar likumu, tiesas spriedumu vai normatīvajos aktos noteiktā kārtībā reģistrēta Latvijas Republikas Uzņēmumu reģistrā (vai ārvalsts komercreģistra iestādes vestajos reģistros);
     4. PUSEI, kuras saistību tiesības pārņemtas, ir pienākums nekavējoties elektroniski uz šādu e-pasta adresi: [lvm@lvm.lv](mailto:lvm@lvm.lv) (gadījumā, ja puse, kuras saistību tiesības tiek pārņemtas ir UZŅĒMĒJS): \_\_\_\_\_\_\_\_\_\_\_\_\_\_\_\_ (gadījumā, ja puse, kuras saistību tiesības tiek pārņemtas ir LVM) un 3 (trīs) dienu laikā rakstiski informēt otru PUSI par saistību tiesību pārņemšanas tiesisko pamatu un saistību tiesību pārņēmēju.

# **15. Strīdu izskatīšana**

* 1. Ja PUSES nevar panākt vienošanos pārrunu ceļā, tad jebkurš strīds, kas izriet no Līguma, skar tā pārkāpšanu, grozīšanu, izbeigšanu vai spēkā neesamību tiek galīgi izšķirts Baltijas Starptautiskajā šķīrējtiesā saskaņā ar tās reglamentu (pieejams šķīrējtiesas mājas lapā internetā šādā adresē: <http://www.arbitration.lv>) viena šķīrējtiesneša sastāvā vai Latvijas Republikas tiesā pēc prasītāja izvēles, piemērojot Latvijas Republikā spēkā esošos normatīvos tiesību aktus.

# **Noslēguma noteikumi**

* 1. Ja pārstāj darboties viens vai vairāki Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie Līguma punkti.
  2. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs PUSĒM no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

# **Pielikumi**

* 1. Līguma sastāvdaļa ir zemāk uzskaitītie dokumenti:

Pielikums Nr.1: Tehniskā specifikācija ar tajā minētajiem pielikumiem;

Pielikums Nr.2: Līgumpartnera rīcības kodekss;

Pielikums Nr.3: Iepirkumu daļu izvietojuma shēma;

Pielikums Nr.4: UZŅĒMĒJA iepirkuma iesniegtā finanšu piedāvājuma kopija.

# **PUŠU rekvizīti:**

|  |  |  |
| --- | --- | --- |
| **PASŪTĪTĀJS** |  | **UZŅĒMĒJS** |
| **AS „Latvijas valsts meži”,**  Reģistrācijas numurs 40003466281  Vaiņodes iela 1, Rīga, LV – 1004  AS “SEB banka”  konts: LV10UNLA0003030467544  AS „Swedbank”  konts: LV82HABA0001407052133 |  | *Komersanta tiesiskā forma un nosaukums*  *Reģistrācijas numurs*  *Juridiskā adreses un/vai adrese korespondences saņemšanai*  *Tālruņa numurs(-i)*  *Elektroniskā pasta adrese*  *Bankas rekvizīti* |
| LVM Zemes dzīles direktore  Kristīne Ansone |  | *Paraksttiesīgās personas amats, vārds un uzvārds* |